בעולם הפרטי-אנושי של באפי חל שינוי עם גילוי גידול בראש של ג'וייס מה שמשפיע רבות על באפי ומבגר אותה. על אף שהסרת הגידול הצליחה לאחר מספר פרקים ג'וייס מתה. ככל שהעונה מתקדמת החיפושים של גלורי אחרי המפתח מתגברים ולבסוף היא מגלה שזו דון. התוצאה היא בריחה מהעיר בואן גדול. אחרי ששג'יילס נפצע באפי מבקשת את עזרת בן, שמסתבר שהוא וגלורי חולקים את אותו גוף מה שבעצם מביא את גלורי עד דון והיא נלקחת. הפרק האחרון הוא על תקן פרידה מבאפי מתחיל בסיכום העונות. אחרי שהדם של דון פותח את הממדים באפי מבינה שאין מנוס מכך שהיא תעצור את זה על ידי קפיצה לפתחי הממדים כי הרי לדון ולה יש את אותו דם, דבר שמביא למותה.
עונה 6.
עונה שש מתחילה עם הניסיון של החבורה לשמור את מותה של באפי כסוד ולהשתמש בבאפי-בוט. ג'יילס מרגיש מיותר ועוזב לאנגליה. עם עזיבתו החבורה בראשות וילו (על-אף הסתייגות של חלק מהם מהרעיון) מחזירה את באפי לחיים באמצעות כישוף רב-עוצמה. למרות האמונה כי הם לקחו אותה מתוך הגיהנום, מתגלה מאוחר יותר כי היא הייתה בגן עדן במהלך מותה והיא נופלת לתוך דיכאון עמוק במשך רוב העונה. כששמע על חזרתה של באפי לחיים שב ג'יילס לסאנידייל, אך לאחר ההבנה שבאפי תלויה בו יותר מדי חוזר לאנגליה. באפי מגיעה להבנה כי בתקופה בה לא הייתה בחיים היא בעצם על סף פשיטת רגל עקב הוצאות על בית החולים בו טופלה אימה במשך העונה הקודמת והוצאות נוספות. במהרה, היא מוצאת עבודה ב"דאבל מיט פאלאס״ ומנהלת יחסי התעללות הדדיים עם ספייק. דון סובלת מקלפטומניה ותחושות של ניכור וחשש שהקרובים אליה יעזבו אותה, זאנדר עוזב אניה ביום החתונה, מה שמחזיר את אניה להיות שדת נקמה, תהליך ההתקדמות של וילו בכישוף שהחל שעונות הקודמות מגיע לשיא והיא מתמכרת אט אט לכישוף. היא אף מצליחה להפוך את איימי בחזרה מחולדה לבת אדם (מהעונה השלישית). הדבר גורם לטארה להיפרד ממנה זמנית.
החבורה מתמודדת עם ה"טריו", קבוצה של חנונים בראשות וורן המשתמשים במיומנויות הטכנולוגיות שלהם כדי לנסות להרוג את באפי ולהשתלט על סאנידייל. אחרי שבאפי מסכלת את תוכניות הטריו פעמים רבות, וורן יורה בבאפי עם אקדח, והכדור תועה והורג את טארה (בפרק היחיד בו היא מופיעה בקרדיטים). וילו, שבמהלך העונה מנסה להיגמל מהכישוף, חוזרת לשם ובגדול. היא הורגת את וורן (על ידי הפשטת עורו), ומנסה להרוג גם את אנדרו וג'ונתן. החבורה מנסה לעצור אותה, בסופו של דבר הדבר מביא לקרב בין באפי לוילו, ואחרי שבאפי כמעט מובסת, כדור קסם עוצמתי פוגע בוילו – וג'יילס חוזר במפתיע עם קסם האור ונלחם עם וילו. וילו שואבת את הכוחות שלו ובכך היא מרגישה מחוברת לכל דבר בעולם, ומכך כל קושי וכאב. וילו מנסה להרוס את העולם כדי להפסיק את הסבל של כולם. ברגע האחרון זאנדר עוצר את וילו תוך שהוא אומר לה שהוא אוהב אותה בכל מצב. אנדרו וג'ונתן בורחים למקסיקו. לקראת סוף העונה, ספייק – שעוזב את סאנידייל, נוסע לראות שד ממנו הוא מבקש "להחזיר לו מה שהיה פעם" כך ש"באפי תקבל את מה שמגיע לה". לאחר סדרת קרבות, השד מחזיר לו הנשמה. בעונה היה פרק מיוחד, Once More, with Feeling, שהיה על תקן מחזמר.
עונה 7.
עונה זו מתחילה עם ניסיון של באפי ללמד את דון יותר על נושא הקטילה ולשתף אותה יותר בנושא. דון מתחילה ללמוד בתיכון שנבנה מחדש על אותו מקום שהיה בית הספר בו למדו וילו, באפי וזאנדר. עם בדיקת תוכניות הבנייה מתגלה שפי השאול שהיה מתחת לספרייה בבית הספר הקודם נמצא כרגע תחת משרדו של המנהל שיהיה בעל תפקיד במהלך המאבק העונה. ספייק מתגלה במרתף של בית הספר כשהוא משוגע בעקבות קבלת הנשמה. וילו חוזרת לסאנידייל אחרי שהייתה באנגליה עם ג'יילס כדי ללמוד איך לשלוט על הכוחות שלה, היא אמנם לא סיימה את הלימודים אך ג'יילס אומר לה שהגיע הזמן לשוב לסאנידייל כי צריכים אותה שם. באפי מתמנה להיות יועצת בבית הספר ובתוך התפקיד ילדה בשם קאסי שמתגלה כבעלת כוחות נבואה אומרת לה שהיא תמות בקרוב, דבר שבאפי לא מצליחה למנוע.
בעונה השביעית אנו מגלים כי החזרתה של באפי לחיים בתחילת העונה השישית וחוסר היציבות הנגרמת על ידי כך איפשרו לרוע ראשון (שניסה בעונה השלישית לגרום לאנג'ל להתאבד) להתחיל להטות את האיזון בין טוב לרע. התהליך מתחיל עם ניסיון לצוד ולהרוג את כל הקוטלות הפוטנציאליות, ובניית צבא של ערפדים עתיקים רבי עוצמה. לאחר שהמועצה של הצופים מתפוצצת, ג'יילס מגיע עם מספר של קוטלות פוטנציאליות לביתה של באפי. במהלך העונה מספר גדל והולך של הקוטלות הפוטנציאליות מוצאות מקלט בסאנידייל. פיית', ששהתה בכלא בלוס אנג'לס, חוזרת לסאנידייל כדי להצטרף למאבק ברוע הראשון. המנהל החדש של התיכון החדש של סאנידייל, רובין ווד, שמתגלה מאוחר יותר כבנה של ניקי ווד, קוטלת שנהרגה על ידי ספייק, מצטרף אף הוא. ערפדי טורוק-האן העתיקים ומטיף מרושע בשם כיילב גורמים צרות לחבורה במהלך העונה. במהלך העונה, פי השאול נעשה פעיל יותר מדי, דבר הגורם למספר הולך וגדל של תופעות על-טבעיות וגורם לכולם לעזוב את העיר. בסוף העונה, החבורה יורדת לפי השאול, בעוד וילו משתמשת בנשק מיוחד שמצאה באפי ומפעילה את כל הקוטלות הפוטנציאליות והופכת אותן לקוטלות בפועל. אנג'ל חוזר לסאנידייל כדי לתת לבאפי קמיע, ומתכנן להישאר לקרב הגדול אבל באפי אומרת לו שהיא רוצה שהוא יחזור ללוס אנג'לס כדי להכין את החזית השנייה אם היא תיכשל. באפי נותנת את הקמיע לספייק. בקרב הגדול יש אבדות כשהחשובה שבהם היא אניה, אשר חזרה להיות בת אנוש. בנוסף אליה מתות גם קוטלות פוטנציאליות. בסופו של הקרב, ספייק משתמש בקמיע, שמעצים את העוצמה של השמש והורג את כל הערפדים של פי השאול, וככל הנראה תוך שריפת ספייק בתהליך. מצב זה גורם לפי השאול לקרוס, וכל העיר מתמוטטת אל תוך המכתש שנוצר. החבורה מצליחה להימלט ברגע האחרון.
תוצרים של הסדרה.
"באפי ציידת הערפדים" נמצאת בראש פירמידה גדולה של מוצרים הקשורים אליה. תחילה יצאה סדרת הספין-אוף שלה, "אנג'ל". בהמשך התחילו לצאת ספרים וספרי קומיקס שמבוססים על הסדרה. רוב אלו נכתבו על ידי סופרים החובבים את הסדרה.
בשלב מסוים התחיל גם יוצר הסדרה, ג'וס וידון ליצור ספרי קומיקס הקשורים לסדרה. אלו הם Tales of the Vampires ,Fray, ו-Tales of the Slayers. כתב ופרסם קומיקס אשר מהווה המשך ישיר לעונה השביעית של הסדרה, ונחשב למעשה לעונה השמינית הרשמית של "באפי".
מעבר לכך יצאו במהלך השנים הרבה מאוד ספרים אקדמיים על באפי שבהם חוקרי תרבות מנתחים את התוכנית, בהם Why Buffy Matters: The Art of Buffy the Vampire Slayer ו-Blood Relations: Chosen Families In Buffy The Vampire Slayer And Angel..
בכנס קומיק קון 2018 פורסם כי בפוקס מפתחים עיבוד מחודש לסדרה. ג'וס וידון יהיה המפיק האחראי גם הפעם לצד התסריטאית מוניקה ברין.
באפי בישראל.
הסדרה הפכה לסדרת קאלט ברחבי העולם, וכך גם בישראל, בה שודרה התוכנית בערוץ 2, סטאר וורלד וערוץ ביפ בשידורים חוזרים.
בשנת 2004 הוקמה "שגרירות סאנידייל בישראל", ארגון ללא מטרות רווח שכוונתו לקדם את מטרות חובבי הסדרה ופעל בתחומים רבים, בהם קידום תוכני באפי בכנסי המדע הבדיוני הגדולים (למשל פסטיבל אייקון וכנס "עולמות"). הארגון העלה הפקות בימתיות, בהן הקרנות פעילות של הפרק המוזיקלי והסרט הפארודי "מה זה השטויות האלה, באפי ציידת הערפדים". כמו כן ערך את ה"מסיבאפי" השנתית, הוציא פנזינים, ארגן הקרנות של הסדרות וקידם קשרים עם קהילות מעריצים בחו"ל.
"שגרירות סאנידייל בישראל" היא חלק מתרבות ה"פנדום" של קהילות המדע הבדיוני והפנטזיה בישראל. הארגון נוסד כדי להוות בית לקהילת "באפי" הישראלית על כל גווניה מצד אחד, ומתן ייצוג הולם לעמדותיה וצרכיה של הקהילה מול גופים אחרים מצד שני.
מטרות הארגון הן קידום הסדרה "באפי קוטלת הערפדים" ויצירותיו הנוספות של ג'וס וידון בישראל (אנג'ל, פיירפליי), קידום וגיבוש קהילת חובבי "באפי" יוצרת ופעילה בישראל ויצירת וקידום קשרים עם קהילות באפי בחו"ל.
קהילת באפי תרמה להפיכת אירועי המדע הבדיוני בארץ לצבעוניים ומגוונים יותר – בעיקר בתחום הפקות המקור. רוב ההפקות האלה הופקו או נתמכו על ידי "השגרירות" במהלך קיומה, בין ההפקות: הקרנות פעילות של המחזמר Once More With Feeling, "מסיבאפי", "הסלון של אנדרו" והסרט "מה זה השטויות האלה, באפי ציידת הערפדים".
יצאו 68 ספרים בסדרה, מתוכם ארבעה תורגמו לעברית:
ריצ'רד פרנסיס ברטון
סר ריצ'רד פרנסיס ברטון (באנגלית: Sir Richard Francis Burton;
19 במרץ 1821, דבון, אנגליה – 20 באוקטובר 1890, טרייסט, אוסטרו-הונגריה) היה איש צבא, קונסול בריטי, חוקר ארצות, גאוגרף, מזרחן, בלשן, סופר ומתרגם.
ברטון, מחופש לסוחר אפגני מוסלמי, הסתכן וביקר בעיר מכה. קדמו לו במאה ה-19 בורקהרדט ב-1815 וגאורג אוגוסט ואלין ב-1846. ברטון תרגם את לילות ערב ואת הקאמה סוטרה לאנגלית. ברטון נודע במסעו בלוויית ג'ון הנינג ספיק לגילוי מקורות הנילוס שבמהלכו הגיעו אל האגמים הגדולים של אפריקה, מסע שתועד בספרות ואף בסרט "אל הרי הירח" (Mountains of the Moon) משנת 1990.
ברטון סייר וחקר בארצות שונות וכתב רבות. מאוחר יותר שירת בתפקיד קונסול בפרננדו פו (אי בחוף המערבי של אפריקה), בסנטוס שבברזיל, בדמשק ולבסוף בטריאסטה, שם נפטר.
ברטון היה עמית החברה הגאוגרפית המלכותית שתמכה במסעותיו. בשנת 1866 העניקה לו המלכה ויקטוריה תואר אבירות במסדר מיכאל הקדוש וג'ורג' הקדוש.
אבות האומה
שנים עשר השבטים
פת&quot;ח